Das isch eigentli de Aargau-Tag, han eigentlich schu am Morga wella go, doch denn hani dia letscht Wucha viel Arbet ka, so muass mer halt sini Plän apassa. Da ich Winterthur bim Pizza gschlofa han, hani schafa müessa uf de So. verschieba. Dia obriga Bilder zeiged, bi wem ich usser bim Maurice im Aargau go bsuecha bi. Aber z'erscht mal de Reihe na, oder?  Bi mit em Pizzauf Spreitebach gfahra, er isch zum Coop @ home, sim Arbetgeber gfahra. Ich bin zum ersta Mal i mim Leba im Shopping Center gsi,  bin denn no im Migros Restaurant mit em Pizza in Coop-Montur go z'Mittag essa. Nachher bini mit em Bus nach Dietikon, witar mit dr Bahn über Bremgarten uf Wohlen gfahra. Vu det no churz mit em Bus uf Büttikon. Det hani z'erscht mal müessa z'Huus suecha vu Graf's. Has denn au gfunde, es isch di ganz Fam. (Harry, Heidi, Dave, Damaris und Matthias) dihai gsi. Komisch isch es denn grad gsi, das sogar d'Eltere gwüsst hend, wia min Spitzname (Jim Bob) isch und wo i wohna. Nach ema churza Schwätz (oder isch das lang gsi?  ) und Übergab vunera rosa  ICF Chur CD "Erschti Liabi" isch es denn witar ganga. Däme het na was los ka, so sind miar Männer uf Aarau go bowle. Im Vorfeld hani na bluft, da ich letscht Mal in Chur am bowle de Best gsi bi. Das het sich aber denn Irrtum usagstellt. Ich han verlora, nach 4 Durchgäng und han grad mal 299 Pünkt anabracht. Dä Dave isch 2. worda mit 5 Pünkt Differenz zum Faz (Matthias). Aber es het doch Spass gmacht, sind denn wieder zrugg gfahra via Mc Donalds Lenzburg. Hend denn no witers gredt, nachher hett mi de Dave uf Waltenswil zu Lauber's bracht. Dia sind nit so infomiert gsi über de Bsuech. Dia werdend denkt ha, chum isch üsi Tochter wieder vu England zrugg, gahts doch scho wieder los.   Mini chli Prinzessin   hani endli wieder mal dörfa gseh. Hend mega guats Gspröch ka, au mit de Eltera. Wer de Jim Bob kennt weiss wia spat das es chan werda. so bini denn wieder zrugg uf Wohla (danke Raini  ) und witar über Mutschellen uf Dietikon, Spreitenbach Shopping Center wo mi de Stefan Schönwetter wiedar mitgnoh het. Statt Fründin isch nomal Pizza agseit gsi. Han  nomal e Nacht det pennt.